**Fereastra Mare**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fereastra Mare -

Altarul Sâmbetei de Sus,

Orgoliul Dorului de spus

În zi de sărbătoare.

Brândușe, bujorei de munte,

Capre negre, flori de colț,

E ia neamului ce porți,

Cununa albă de pe frunte.

Ești fereastra cea înaltă

Dinspre cer înspre Cabană,

Misterul viselor, capcană,

De la o minte la cealaltă.

Briza rece de măiastră

Cu umbra ei cea jucăușă,

Sfioasă, luna, nu pe ușă

Intră agale pe fereastră!

E fereastra închinării,

Izvorul luminii vii,

Farul ai săi copii

Spre limanul înserării.

Răscruce spre infinite căi

De speranță și credință,

Unde Maica noastră, Sfântă,

Ocrotește fiii ei cei răi!

Din depărtare te zăresc

Prin ochiul unui șoim stăpân.

Sclavul tău pe veci rămân,

La tine, azi, mă spovedesc!

La slujba ta cea sfântă

Stelele îți aprind lumini,

Martori, brazii ți se-nchină,

Apa - o priceasnă-ți cântă!

Slăbit ești suflet chinuit,

De norii vieții nu te teme

La Chiliuța lui Arsene

Închină-te! și-ai biruit!

Eternă ești, Mare Fereastră -

Altarul „nost” brâncovenesc,

Mereu cu tine mă fălesc -

Tu ești mândria noastră!

Zeiță, tu, ca o sihastră

Mereu emblemă - a ta, a mea;

A Făgărașului, Polară Stea -

E-a Sâmbetei de Sus, Fereastră!